
КОМИСИЯ ЗА ПРОТИВОДЕЙСТВИЕ НА КОРУПЦИЯТА И ЗА ОТНЕМАНЕ НА НЕЗАКОННО ПРИДОБИТОТО ИМУЩЕСТВО
					
РЕШЕНИЕ
№ РС-678-18-051
гр. София, 25.07.2018 г.

	Днес, 25.07.2018г., Комисията за противодействие на корупцията и отнемане на незаконно придобито имущество /КПКОНПИ/, в състав:

	Пламен Георгиев - Председател
	Антон Славчев - Заместник- председател
	Пламен Йоцов - член

При участието на стенографа М.В., като изслуша докладвания от дирекция „Публичен регистър и конфликт но интереси” сигнал с рег. №ЦУ 01-678/06.02.2018г., за да се произнесе, взе предвид следното:
Производството е по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на сигнал, подаден от ***. Сигналът е регистриран в Комисията съгласно чл.47, ал.3 от ЗПКОНПИ с рег. №ЦУ 01/1423/23.02.2018г.
Сигналът е подаден против Светослав Калинов Арнаудов – общински съветник в Общински съвет - В.
По същество, в сигнала се твърди, че Светослав Калинов Арнаудов в качеството си на общински съветник в Общински съвет – В. е гласувал бюджета на Община В. Светослав Калинов Арнаудов е управител на „***“ ООД, дружество, което има сключени договори за дезинсекция, дератизация и дезинфекция с общинското дружеството „***“ ЕООД, с Община В. и с други общински дружества.
Към сигнала са приложени следните доказателства: договор №429/05.01.2017г., сключен между „***“ ООД и „***“ ЕООД; договори: №81/22.04.2008г., №8/20.01.2009г., №57/21.04.2009г., №65/28.04.2009г., №У-78/04.05.2012г., №У-65/24.04.2013г., №У-113/16.04.2014г., №У-169/09.07.2014г., №У-108/21.04.2015г., №У-82/21.03.2016г., №У-112/13.04.2016г., №У-124/25.04.2017г. и №У-131/05.05.2017г., сключени между Община В. и „***“ ООД; декларация по чл.12, т.1 и по чл.12, т.2 във вр. с чл.14 от ЗПУКИ (отм.) на Светослав Калинов Арнаудов от 11.11.2015г. и уведомление с вх. №9400-0-1768/01.02.2018г. от Светослав Калинов Арнаудов.
От председателя на ПК по ЗАОСАКОПУКИ при Общински съвет – В. са изискани и представени следните доказателства: решение №282-МИ/27.10.2015г. на ОИК – В.; Удостоверение №ОС-36/03.11.2015г. на ОИК – В.; Клетвен лист от 10.11.2015г. на Светослав Калинов Арнаудов; 50 бр. решения на Общински съвет – В., свързани с приемане на бюджета на общината за периода 24.11.2015г. до 27.03.2018г. и писмо с вх. №Z-544/03.05.2018г. на заместник-кмета на Община В.
От управителя на „***“ ООД са изискани и представени следните доказателства: договор за възлагане на управление от 01.03.2005г., сключен със Светослав Калинов Арнаудов и допълнителни споразумения към него.
Служебно е извършена справка в Търговския регистър по отношение на „***“ ООД.

От събраните в хода на административното производство доказателства Комисията установи следното от фактическа страна:

Сигналът е подаден от лице, с посочени три имена, ЕГН и адрес.
Светослав Калинов Арнаудов с ЕГН *** е избран за общински съветник в Общински съвет – В. за мандат 2015-2019г., видно от клетвен лист от 10.11.2015г.
В качеството си на лице, заемащо публична длъжност, Арнаудов е подал декларации по чл.12, т.1 и т.2 от ЗПУКИ (отм.) на 11.11.2015г., като е декларирал участието си в дружеството „***“ ООД и не е декларирал наличието на частен интерес към дейността на свързано с него лице по смисъла на §1, т.1 от ДР на ЗПУКИ.
С договор за възлагане на управление, сключен на 01.03.2005г. между дружеството „***“ ООД, представлявано от Г.П.П. и С.К.А. същият приема да управлява дружеството. Договореното с допълнително споразумение към договор за възлагане на управлението на дружеството от 04.01.2016г. възнаграждение, в качеството му на изпълнител е в размер на 970 лв. 
На 01.02.2018г. Светослав Калинов Арнаудов е подал уведомление до председателя но ОбС – В. с вх. №9400-0-1768/01.02.2018г., с което е заявил че във връзка с приетия Закон за противодействие на корупцията и за отнемане на незаконно придобитото имущество и приетите промени в чл.34, ал.5 от ЗМСМА с решение на Общото събрание на съдружниците на „***“ ООД от 31.01.2018г. е освободен от длъжността управител на дружеството и новият управител е заявил за вписване решението по партидата на дружеството със заявление №20180131143854 на 31.01.2018г.
От извършената справка в Търговски регистър е установено, че на 06.02.2018г. Светослав Калинов Арнаудов е заличен, като управител на „***“ ООД с ЕИК ***.
„***“ ЕООД с ЕИК *** е лечебно заведение за болнична помощ с едноличен собственик на капитала Община В. и с управител Г.Т.Г.
С Решение №23 по Протокол №3 от 08.12.2015г. на ОбС – В. относно: Извършени промени по бюджета на Община В. към 30.09.2015г. общинският съвет е одобрил извършените промени по бюджета на Община В. към 30.09.2015г., актуалните индикативни годишни разчети за сметките за средства от Европейския съюз и други проекти и програми към 30.09.2015г. и актуалните максимални размери на новите задължения за разходи, които могат да бъдат натрупани през 2015г. и ангажиментите за разходи, които могат да бъдат поети през 2015г.
Видно от протокола Арнаудов е гласувал „ЗА“ приемане на бюджета на Община В.
С Решение №44 по Протокол №4 от 22.12.2015г. на ОбС – В. относно: Изменение на бюджета на Община В. общинският съвет е одобрил измененията по бюджета на общината за 2015г. Видно от протокола Арнаудов е гласувал „ЗА“.
С Решение №69 по Протокол №6 от 26.01.2016г. на ОбС – В. относно: Приемане на бюджета на Община В. за 2016г. общинският съвет е приел бюджета на Община В., като в т.6.5.1 от решението е приел целева субсидия за финансово оздравяване на „***“ ЕООД в размер на 40 000 лв. и е задължил управителя в едномесечен срок от предоставяне на субсидията да представи доказателства за целевото изразходване на средствата. Видно от протокола Арнаудов е гласувал „ЗА“. С т.35 от Решението Общинският съвет задължава ръководителите на бюджетни звена, финансирани от общинския бюджет да извършват разходи, да поемат нови задължения за разходи и/или ангажименти за разходи до размера и в съответствие с планираните средства в годишния бюджет на общината.
С Решение №80 по Протокол №7 от 22.02.2016г. на ОбС – В. относно: Извършени промени по бюджета на Община В. към 31.12.2015г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №81 по Протокол №7 от 22.02.2016г. на ОбС – В. относно: Актуализация на бюджета на Община В. за 2016г. с реализирания преходен остатък от 2015г. общинският съвет е приел актуализацията. Видно от протокола Арнаудов е гласувал „ЗА“.
С Решение №82 по Протокол №7 от 22.02.2016г. на ОбС – В. относно: Изменение на бюджета на Община В. за 2016г. общинският съвет е одобрил измененията. Видно от протокола Арнаудов е гласувал „ЗА“.
С Решение №83 по Протокол №7 от 22.02.2016г. на ОбС – В. относно: Одобряване на бюджетни прогнози на Община В. за периода 2017г. до 2019г. в частта местни дейности общинският съвет е одобрил бюджетната прогноза. Видно от протокола Арнаудов е гласувал „ЗА“.
С Решение №84 по Протокол №7 от 22.02.2016г. на ОбС – В. относно: Изменение на бюджета на Община В. за 2016г. и съответни промени по индикативните разчети за сметки за средства от Европейския съюз общинският съвет е одобрил измененията по бюджета. Видно от протокола Арнаудов е гласувал „ЗА“.
С Решение №133 по Протокол №11 от 26.04.2016г. на ОбС – В. относно: Изменение на бюджета на Община В. за 2016г. и определяне на второстепенен разпоредител с бюджета общинският съвет е одобрил измененията по бюджета. Видно от протокола Арнаудов е гласувал „ЗА“.
С Решение №154 по Протокол №13 от 26.05.2016г. на ОбС – В. относно: Върнато от Областния управител на Област В. Решение №133 по Протокол №11 от 26.04.2016г. на Общински съвет – В. общинският съвет е отменил върнатото решение, в частта му по т.11. Видно от протокола Арнаудов е гласувал „ВЪЗДЪРЖАЛ СЕ“.
С Решение №171 по Протокол №13 от 26.05.2016г. на ОбС – В. относно: Извършени промени по бюджета на Община В. към 31.03.2016г. общинският съвет е одобрил измененията по бюджета. Видно от протокола Арнаудов е гласувал „ЗА“.
С Решение №187 по Протокол №13 от 26.05.2016г. на ОбС – В. относно: Изменение на бюджета на Община В. общинският съвет е одобрил увеличение на разходите в местни дейности и дофинансирани държавни дейности. Видно от протокола Арнаудов е гласувал „ЗА“.
С Решение №199 по Протокол №15 от 28.06.2016г. на ОбС – В. относно: Отчет за изпълнението на бюджета на Община В. за 2015г. общинският съвет е приел отчета. Видно от протокола Арнаудов е гласувал „ЗА“.
С Решение №230 по Протокол №16 от 26.07.2016г. на ОбС – В. относно: Изменение на бюджета на Община В. общинският съвет е одобрил увеличение с 80 000 лв. по приходната част на бюджета.
Видно от протокола Арнаудов е гласувал „ЗА“ одобряване измененията на бюджета на Община В.
С Решение №262 по Протокол №17 от 30.08.2016г. на ОбС – В. относно: Извършени промени по бюджета на Община В. към 30.06.2016г. общинският съвет е одобрил извършените промени. Видно от протокола Арнаудов не е присъствал на заседанието.
С Решение №263 по Протокол №17 от 30.08.2016г. на ОбС – В. относно: Изменение на бюджета на Община В. за 2016г. общинският съвет е одобрил увеличение със 17 602 лв. по приходната част на бюджета. Видно от протокола Арнаудов не е присъствал на заседанието.
С Решение №264 по Протокол №17 от 30.08.2016г. на ОбС – В. относно: Одобряване на актуализирани бюджетни прогнози на Община В. за периода от 2017г. до 2019г. в частта за местните дейности общинският съвет е одобрил бюджетните прогнози. Видно от протокола Арнаудов не е присъствал на заседанието.
С Решение №279 по Протокол №17 от 30.08.2016г. на ОбС – В. относно: Изменение на бюджета на Община В. за 2016г. общинският съвет е одобрил увеличение с 9 400 лв. Видно от протокола Арнаудов не е присъствал на заседанието.
С Решение №304 по Протокол №20 от 24.10.2016г. на ОбС – В. относно: Информация за текущото касово изпълнение на бюджета на Община В. за полугодието на 2016г. общинският съвет е приел за сведение информацията. Видно от протокола Арнаудов не е присъствал на заседанието.
С Решение №305 по Протокол №20 от 24.10.2016г. на ОбС – В. относно: Изменение на бюджета на Община В. за 2016г. общинският съвет е увеличение с 14 620 лв. Видно от протокола Арнаудов не е присъствал на заседанието.
С Решение №324 по Протокол №22 от 29.11.2016г. на ОбС – В. относно: Приемане на Наредба за изменение и допълнение на Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община В., приета с Решение на Общински съвет – В. №638 от 28.01.2014г. общинският съвет е приел Наредбата. Видно от протокола Арнаудов е гласувал „ЗА“.
С Решение №327 по Протокол №22 от 29.11.2016г. на ОбС – В. относно: Извършване промени по бюджета на Община В. към 30.09.2016г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №328 по Протокол №22 от 29.11.2016г. на ОбС – В. относно: Изменение на бюджета на Община В. за 2016г. общинският съвет е одобрил промени в Програмата за капиталови разходи. Видно от протокола Арнаудов е гласувал „ЗА“.
С Решение №342 по Протокол №23 от 20.12.2016г. на ОбС – В. относно: Изменение на бюджета на Община В. за 2016г. общинският съвет е одобрил измененията по бюджета. Видно от протокола Арнаудов е гласувал „ЗА“.
С Решение №342 по Протокол №25 от 27.01.2017г. на ОбС – В. относно: Приемане на бюджета на Община В. за 2017г. общинският съвет е приел бюджета. Видно от протокола Арнаудов е гласувал „ЗА“.
С Решение №391 по Протокол №27 от 14.02.2017г. на ОбС – В. относно: Актуализация на бюджета на Община В. за 2017г. с реализирания преходен остатък от 2016г. общинският съвет е приел актуализацията. Видно от протокола Арнаудов е гласувал „ЗА“.
С Решение №331 по Протокол №28 от 28.02.2017г. на ОбС – В. относно: Върнато от Областният управител на Област В. за ново разглеждане на Решение №391 по Протокол №27 от 14.02.2017г. на ОбС – В. общинският съвет е приел повторно върнатото решение. Видно от протокола Арнаудов е гласувал „ЗА“.
С Решение №400 по Протокол №28 от 28.02.2017г. на ОбС – В. относно: Извършени промени по бюджета на Община В. към 31.12.2016г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №401 по Протокол №28 от 28.02.2017г. на ОбС – В. относно: Одобряване на бюджетни прогнози на Община В. за периода от 2018г. до 2020г. в частта за местните дейности общинският съвет е одобрил бюджетните прогнози. Видно от протокола решението е взето с 22 гласа „ЗА“, 0 „ПРОТИВ“ и 2 „ВЪЗДЪРЖАЛИ СЕ“.
С Решение №420 по Протокол №28 от 28.03.2017г. на ОбС – В. относно: Изменение на бюджета на Община В. за 2017г. общинският съвет е одобрил намаление с 753 лв. Видно от протокола Арнаудов е гласувал „ЗА“.
С Решение №448 по Протокол №32 от 25.04.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличение с 50 000 лв. Видно от протокола Арнаудов е гласувал „ЗА“.
С Решение №479 по Протокол №33 от 23.05.2017г. на ОбС – В. относно: Извършени промени по бюджета на Община В. към 31.03.2017г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №480 по Протокол №33 от 23.05.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличение с 340 000лв. Видно от протокола Арнаудов е гласувал „ЗА“.
С Решение №499 по Протокол №36 от 27.06.2017г. на ОбС – В. относно: Изменение на бюджета на Община В. за 2017г. общинският съвет е одобрил изменението. Видно от протокола Арнаудов е гласувал „ЗА“.
С Решение №528 по Протокол №37 от 25.07.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличение с 10 330 лв. Видно от протокола Арнаудов е гласувал „ЗА“.
С Решение №554 по Протокол №39 от 29.08.2017г. на ОбС – В. относно:Извършени промени по бюджета на Община В. към 30.06.2017г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №555 по Протокол №39 от 29.08.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличение с 15 000 лв. Видно от протокола Арнаудов е гласувал „ЗА“.
С Решение №579 по Протокол №40 от 26.09.2017г. на ОбС – В. относно: Отчет за изпълнението на бюджета на Община В. за 2016г. общинският съвет е приел годишния отчет. Видно от протокола Арнаудов е гласувал „ЗА“.
С Решение №580 по Протокол №40 от 26.09.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличение с 616 0680 лв. Видно от протокола Арнаудов е гласувал „ЗА“.
С Решение №581 по Протокол №40 от 26.09.2017г. на ОбС – В. относно: Одобряване на актуализирани бюджетни прогнози на Община В. за периода 2018г. до 2020г. в частта за местните дейности общинският съвет е одобрил бюджетните прогнози. Видно от протокола Арнаудов е гласувал „ЗА“.
С Решение №607 по Протокол №42 от 31.10.2017г. на ОбС – В. относно: Информация за текущото изпълнение на бюджета на Община В. за 2017г. общинският съвет е приел информацията. Видно от протокола Арнаудов е гласувал „ЗА“.
С Решение №610 по Протокол №42 от 31.10.2017г. на ОбС – В. относно: Изменение на бюджета на Община В. за 2017г. общинският съвет е одобрил увеличението на бюджета. Видно от протокола Арнаудов е гласувал „ЗА“.
С Решение №636 по Протокол №43 от 28.11.2017г. на ОбС – В. относно: Извършени промени по бюджета на Община В. към 30.09.2017г. общинският съвет е одобрил извършените промени. Видно от протокола Арнаудов е гласувал „ЗА“.
С Решение №637 по Протокол №43 от 28.11.2017г. на ОбС – В. относно: Изменение на бюджета на Община В. за 2017г. общинският съвет е одобрил изменение на бюджета. Видно от протокола Арнаудов е гласувал „ЗА“.
С Решение №665 по Протокол №44 от 19.12.2017г. на ОбС – В. относно: Изменение на бюджета на Община В. за 2017г. общинският съвет е одобрил изменение на бюджета. Видно от протокола Арнаудов е гласувал „ЗА“.	
С Решение №703 по Протокол №47 от 30.01.2018г. на ОбС – В. относно: Приемане на бюджета на Община В. за 2018г. общинският съвет е приел бюджета. Видно от протокола Арнаудов е гласувал „ЗА“.
С Решение №708 по Протокол №48 от 27.02.2018г. на ОбС – В. относно: Одобряване на бюджетни прогнози на Община В. за периода 2019г. до 2021г. в частта за местните дейности общинският съвет е одобрил бюджетните прогнози. Видно от протокола решението е взето с 15 гласа „ЗА“, 6 „ПРОТИВ“ и 1 „ВЪЗДЪРЖАЛ СЕ“.
На 05.01.2017г. е сключен договор №429/05.01.2017г. между „***“ ООД, представлявано от Светослав Калинов Арнаудов и „***“ ЕООД, с предмет извършване на профилактични обработки против хлебарки, бълхи, плъхове и мишки, на стойност 12 000 лв. без ДДС.
На 21.03.2016г. е сключен договор №У-82/21.03.2016г. между Община В. и „***“ ООД, представлявано от Светослав Калинов Арнаудов с предмет: Обработка на паркове, градини, зелени площи към транспортните ивици, речни корита и гробищни паркове на територията на Община В. срещу насекоми, акари и гризачи за 2016г., със срок до 30.12.2016г.
На 13.04.2016г. е сключен договор №У-112/13.04.2016г. между Община В. и „***“ ООД, представлявано от Светослав Калинов Арнаудов с предмет: Извършване на посещения и профилактични обработки на обекти, посочени в Приложение №1, с цел откриване и предотвратяване популацията на инсекти и складови неприятели хлебарки, бълхи, мравки, плъхове и мишки), със срок една година, считано от датата на подписването му.
На 25.04.2017г. е сключен договор №У-124/25.04.2017г. между Община В. и „***“ ООД, представлявано от Светослав Калинов Арнаудов с предмет: Обработка на паркове, градини, зелени площи към транспортните ивици, речни корита и гробищни паркове на територията на Община В. срещу насекоми, акари и гризачи за 2017г., със срок до 30.09.2017г.
На 05.05.2017г. е сключен договор №У-131/05.05.2017г. между Община В. и „***“ ООД, представлявано от Светослав Калинов Арнаудов с предмет: Извършване на посещения и профилактични обработки на обекти, посочени в Приложение №1, с цел откриване и предотвратяване популацията на инсекти и складови неприятели хлебарки, бълхи, мравки, плъхове и мишки), със срок една година, считано от датата на подписването му.
Представените като доказателства по преписката договори: №81/22.04.2008г., №8/20.01.2009г., №57/21.04.2009г., №65/28.04.2009г., №У-78/04.05.2012г., №У-65/24.04.2013г., №У-113/16.04.2014г., №У-169/09.07.2014г., №У-108/21.04.2015г., сключени между Община В. и „***“ ООД, представлявано от Светослав Калинов Арнаудов са неотносими към настоящото производство, с оглед обстоятелството, че Светослав Калинов Арнаудов е придобил качеството „лице, заемащо публична длъжност“ по смисъла на чл.3, т.9 от ЗПУКИ (отм.) на 10.11.2015г.

При така установената фактическа обстановка Комисията стигна до следните правни изводи:

Сигналът е подаден от лице, идентифицирано по реда на чл.48, ал.1 от ЗПКОНПИ.
Деянията, за които се твърди, че представляват конфликт на интереси, са извършени в периода на действие на ЗПУКИ(отм.). Тъй като конфликтът на интереси е административно нарушение, то спрямо него следва да се вземе предвид принципът на чл.3, ал.1 от Закона за административните нарушения и наказания и приложение да намери законът, който е бил в сила по време на извършване на нарушението.
В конкретния случай това означава, че спрямо твърденията в сигнала следва да се приложи ЗПУКИ (отм.), доколкото твърдените нарушения са извършени в периода от 2016г. до 2017г. В конкретния случай ЗПКОНПИ не се явява по-благоприятен за лицето закон, тъй като предвидените наказания за същите нарушения по ЗПКОНПИ са идентични с тези по ЗПУКИ (отм.), като е завишена горната граница на санкцията.
За да е осъществен конфликт на интереси по смисъла на чл.2 от ЗПУКИ (отм.) следва да са налице три кумулативно изискуеми предпоставки: лице, заемащо публична длъжност; наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2, ал.2 и ал.3 от ЗПУКИ (отм.). Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Светослав Калинов Арнаудов, в качеството си на общински съветник в Общински съвет – В. е лице, заемало публична длъжност по смисъла на чл.3, т.9 от ЗПУКИ (отм.) и лице, заемащо висша публична длъжност по смисъла на чл.6, ал.1, т.32, предложение второ от ЗПКОНПИ. 
С оглед горното КПКОНПИ е компетентна да разгледа подадения сигнал.
Общинският съветник Светослав Калинов Арнаудов, в качеството си на управител на „***“ ООД е свързано лице по смисъла на §1, т.1 от ДР на ЗПУКИ (отм.) с дружеството до 06.02.2018г. – датата на заличаването му в Търговския регистър като управител.
В хода на производството не се установи Светослав Калинов Арнаудов да е свързано лице по смисъла на §1, т.1 от ДР на ЗПУКИ (отм.) с „***“ ЕООД, както й с Община В. – същият не е управител на „***“ ЕООД и не заема длъжност в администрацията на Общината.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на §1, т.1 от ДР на ЗПУКИ (отм.), предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
В правомощие на Общинския съвет, съгласно разпоредбата на чл.21, ал.1, т.6 от ЗМСМА е приемането на годишния бюджет на общината, а съгласно чл.33, ал.1, т.1 и т.3 общинският съветник има право да бъде избиран в състава на постоянни и временни комисии на съвета и да участва в обсъждането и решаването на всички въпроси от компетентността на съвета.
Гласуването на общинския бюджет се цели да се постигне финансово осигуряване на посочените в него дейности на общината. Предвидените в бюджета разходи са описани по пера, дейности и основни параграфи, в това число и такива, свързани с осигуряване на финансови средства, свързани с обезпечаване на дейността на общината и на общинските дружества. С приемането на бюджета общинският съвет задължава ръководителите на бюджетни звена, финансирани от общинския бюджет да извършват разходи до размера и в съответствие с планираните средства в годишния бюджет, съгласно разпоредбата на чл.21, ал.1, т.6 от ЗМСМА.
Органите, който има правомощия да организира изпълнението и разходването на общинския бюджет са кмета на общината, както и органите на управление на съответните общински дружества. В правомощие на кмета на Общината, съответно и на органите на управление на общинските дружества е целесъобразното и законосъобразно разходване на бюджетните средства, в това число и сключване на договори, свързани с обезпечаване на дейността им.
Гореизложеното води до извод за оперативна самостоятелност на кмета на общината, а така също и на органите на управление на общинските дружества, в това число и на „***“ ЕООД при разходването на бюджета, определен от общинският съвет, като същият упражнява последващ контрол при отчета за изпълнението му, съгласно разпоредбата на чл.21, ал.6 от ЗМСМА.
Като е гласувал приемането на бюджета на Община В. и промените в него Светослав Калинов Арнаудов е упражнил правомощията си на общински съветник, произтичащи от разпоредбите на ЗМСМА. Обстоятелството, че Светослав Калинов Арнаудов не е свързано лице по смисъла на §1, т.1 от ДР на ЗПУКИ (отм.) с дружеството „***“ ЕООД, както и с Община В. изключва наличието на частен интерес при осъществените му правомощия на общински съветник при гласуването на бюджета на общината.
Светослав Калинов Арнаудов в качеството си на управител на „***“ ООД на 21.03.2016г., 13.04.2016г., 25.04.2017г. и на 05.05.2017г. е сключил договори с Община В. за обработка на обекти на територията на Община В. срещу инсекти, а на 05.01.2017г. е сключил договор с „***“ ЕООД за извършване на посещения и профилактични обработки на обекти в дружеството за откриване и предотвратяване популацията на инсекти и складови неприятели.
При сключването на договорите Светослав Калинов Арнаудов е упражнил правомощията си на управител на „***“ ООД, а не такива в качеството му на общински съветник.
Конфликтът на интереси предполага упражнени правомощия по служба от лицето, заемащо публична длъжност и наличието на частен интерес, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава II от ЗПУКИ (отм.).
В хода на производството не се установява при сключването на договорите Светослав Калинов Арнаудов да е упражнил правомощия по служба, в качеството си на общински съветник в Общински съвет – В.
Липсата на упражнени правомощия по служба от страна на лицето, заемащо публична длъжност изключва наличието на нарушение на разпоредбите на Глава втора от ЗПУКИ (отм.).

Предвид горното, Комисията за противодействие на корупцията и отнемане на незаконно придобито имущество, на основание чл.74, ал.1 от ЗПКОНПИ,

РЕШИ:

НЕ УСТАНОВЯВА конфликт на интереси по отношение на Светослав Калинов Арнаудов с ЕГН ***, в качеството му на лице, заемащо публична длъжност по чл.3, т.9 от ЗПУКИ (отм.), във връзка с участието му при гласуването на решенията на Общински съвет – В., свързани с приемането и промяната на бюджета по отношение на Община В. и на „***“ ЕООД, поради липса на частен интерес, негов или на свързано с него лице по смисъла на §1, т.1 от ДР на ЗПУКИ (отм.).

НЕ УСТАНОВЯВА конфликт на интереси по отношение на Светослав Калинов Арнаудов с ЕГН ***, в качеството му на лице, заемащо публична длъжност по чл.3, т.9 от ЗПУКИ (отм.), във връзка със сключването на договор №429/05.01.2017г. между „***“ ООД, и „***“ ЕООД, поради липса на упражнени правомощия по служба.

НЕ УСТАНОВЯВА конфликт на интереси по отношение на Светослав Калинов Арнаудов с ЕГН ***, в качеството му на лице, заемащо публична длъжност по чл.3, т.9 от ЗПУКИ (отм.), във връзка със сключването на договори №У-82/21.03.2016г., №У-112/13.04.2016г., №У-124/25.04.2017г. и №У-131/05.05.2017г. между „***“ ООД и Община В., поради липса на упражнени правомощия по служба.

На основание чл.76, ал.2 от ЗПКОНПИ прокуратурата може да протестира решението пред Административен съд – В., в едномесечен срок от съобщаването му.

